รัฐบาลไทย-ข่าวทำเนียบรัฐบาล-​นายกฯ รับมอบของขวัญวันเด็กแห่งชาติ ปี 2566 จากมูลนิธิป่อเต็กตึ๊ง เพื่อนำไปมอบให้กับเด็กนักเรียนตามโรงเรียนต่าง ๆ ในเขตกรุงเทพมหานครและในส่วนภูมิภาค
วันพุธที่ 4 มกราคม 2566
04/01/2566
​นายกฯ รับมอบของขวัญวันเด็กแห่งชาติ ปี 2566 จากมูลนิธิป่อเต็กตึ๊ง เพื่อนําไปมอบให้กับเด็กนักเรียนตามโรงเรียนต่าง ๆ ในเขตกรุงเทพมหานครและในส่วนภูมิภาค
​นายกฯ รับมอบของขวัญวันเด็กแห่งชาติ ปี 2566 จากมูลนิธิป่อเต็กตึ๊ง เพื่อนําไปมอบให้กับเด็กนักเรียนตามโรงเรียนต่าง ๆ ในเขตกรุงเทพมหานครและในส่วนภูมิภาค
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (4 ม.ค. 66) เวลา 15.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบสมุด ดินสอ และไม้บรรทัด อย่างละ 60,000 ชิ้น รวมทั้งหมดจํานวน 180,000 ชิ้น จากนายวิเชียร เตชะไพบูลย์ ประธานมูลนิธิป่อเต็กตึ๊ง และคณะกรรมการมูลนิธิป่อเต็กตึ๊ง ซึ่งมูลนิธิฯ ได้จัดทําขึ้น เพื่อให้นายกรัฐมนตรีนําไปแจกจ่ายให้กับเด็กนักเรียนและเยาวชนตามโรงเรียนต่าง ๆ ในเขตกรุงเทพมหานครและในส่วนภูมิภาค สําหรับเป็นของขวัญเนื่องในโอกาสวันเด็กแห่งชาติ ปี 2566 ต่อไป โดยมี นายประทีป กีรติเรขา รองเลขาธิการนายกรัฐมนตรีฝ่ายการเมือง เข้าร่วมด้วย
ประธานมูลนิธิป่อเต็กตึ๊ง ได้กล่าวในนามมูลนิธิป่อเต็กตึ๊ง ขอบคุณนายกรัฐมนตรีที่เปิดโอกาสให้คณะมูลนิธิฯ เข้าพบเพื่อมอบสมุด ดินสอ และไม้บรรทัด จํานวน 180,000 ชิ้น เพื่อให้นายกรัฐมนตรีนําไปแจกจ่ายให้กับเด็กนักเรียนและเยาวชนเนื่องในโอกาสวันเด็กแห่งชาติ ปี 2566 จากทั้งหมดที่ได้มีการจัดทําขึ้น 900,000 ชุด (จํานวน 2,700,000 ชิ้น) มูลค่ากว่า 12 ล้านบาท โดยได้มีการนําไปแจกจ่ายให้กับเด็กนักเรียนและหน่วยงานต่าง ๆ ทั่วประเทศด้วย ทั้งนี้ กิจกรรม จัดของขวัญวันเด็กฯ ถือเป็นอีกหนึ่งกิจกรรมที่ทางมูลนิธิฯ ได้ดําเนินการมาอย่างต่อเนื่องกว่า 64 ปีแล้ว ด้วยตระหนักว่าเด็กดีในวันนี้คือผู้ใหญ่ที่มีคุณค่าและเป็นกําลังสําคัญในการพัฒนาชาติไทยในอนาคต และร่วมส่งเสริมให้เด็กไทยรู้วินัย ใฝ่ความดี พร้อมกล่าวถึงการดําเนินงานของมูลนิธิป่อเต็กตึ๊ง ซึ่งเป็นองค์กรสาธารณกุศลเอกชนไม่แสวงหาผลกําไร ก่อตั้งมาเป็นเวลา 113 ปีแล้ว โดยได้ดําเนินงานสาธารณะประโยชน์ต่าง ๆ เพื่อสังคมไทยอย่างต่อเนื่องเพื่อตอบแทนแผ่นดินด้วยการทําคุณงามความดี ภายใต้คําขวัญ “ช่วยชีวิต รักษาชีวิต สร้างชีวิต” ทั้งงานบรรเทาสาธารณภัย งานสาธารณกุศลสงเคราะห์ให้การสงเคราะห์และช่วยเหลือผู้ยากไร้ ตั้งแต่เกิด แก่ เจ็บ ตาย โดยไม่เลือกเพศ วัย เชื้อชาติ ศาสนา และชนชั้น รวมถึงงานด้านการศึกษา การส่งเสริมสนับสนุนทางการศึกษา ช่วยพัฒนาเด็กและเยาวชนของชาติให้มีความรู้ เป็นคนดีสู่สังคม รวมทั้งประธานมูลนิธิป่อเต็กตึ๊งและคณะ ได้ร่วมกันอวยพรเนื่องในโอกาสปีใหม่ให้นายกรัฐมนตรีและคณะรัฐมนตรีมีสุขภาพแข็งแรง เพื่อนําพาประเทศชาติให้ประสบแต่ความสุขความเจริญรุ่งเรืองตลอดไป
โอกาสนี้ นายกรัฐมนตรีขอบคุณสําหรับคําอวยพรของคณะกรรมการมูลนิธิป่อเต็กตึ๊งทุกคนที่มอบให้กับนายกรัฐมนตรีและคณะรัฐมนตรีทุกคนที่ทํางานอยู่ในขณะนี้ ถือเป็นขวัญกําลังใจอย่างดีในการทํางานเพื่อประชาชนและประเทศชาติ และขอให้คําอวยพรที่ทุกคนได้มอบให้นายกรัฐมนตรีและคณะรัฐมนตรี ส่งผลดีกลับสู่ทุกคนร้อยเท่าพันทวีเช่นกัน รวมทั้งขอบคุณในความร่วมมือต่าง ๆ ของมูลนิธิป่อเต็กตึ๊ง ที่ได้ร่วมกันทํางานกับรัฐบาลด้วยดีมาอย่างต่อเนื่องยาวนาน และจะยังดําเนินต่อไป พร้อมชื่นชมการดําเนินงานของมูลนิธิป่อเต็กตึ๊งที่ดําเนินงานสาธารณกุศต่าง ๆ เพื่อประโยชน์ต่อสังคมไทย ตั้งแต่ เกิด แก่ เจ็บ และตาย ซึ่งหวังเป็นอย่างยิ่งว่าด้วยความดีงามและการดําเนินงานที่เป็นประโยชน์ต่อสังคมและประเทศชาติที่มูลนิธิป่อเต็กตึ๊งและทุกคนดําเนินการนี้ส่งผลให้ทุกคนมีความสุขกาย สุขใจ เจริญรุ่งเรือง สมความปรารถนาทุกประการ และมีสุขภาพที่แข็งแรงตลอดไป รวมทั้งขอให้ช่วยกันทําความดีเพื่อแผ่นดินเพื่อประเทศชาติบ้านเมืองมีความสุข ความเจริญ ไปสู่มั่นคง มั่งคั่ง และยั่งยืน